कप‍िल शर्मा और सुनील ग्रोवर के साथ ही उनकी पूरी टीम के बीच हुआ विवाद किसी से छिपा नहीं है। इस विवाद के साथ ही कपिल शर्मा के करियर भी डंवाडोल होना शुरू हो गया था। इसके बाद कपिल शर्मा छोटे पर्दे से पूरी तरह गायब हो गए। हालांकि, इस बीच उन्होंने एक बार फिर टीवी पर कमबैक किया, लेकिन शो फ्लॉप रहा। बाताया जा रहा है कि मशहूर स्‍टैंडअप कॉमेडियन इन दिनों डिप्रेशन का शिकार हो गए हैं, जिसके चलते उनका काम में मन नहीं लग रहा। वहीं, दुनियाभर में कपिल के लाखों चाहने वाले उनके लौटने का बड़ी ही बेसब्री से इंतजार कर रहे हैं। हर कोई जानना चाहता है कि आखिर कब कपिल दर्शकों के चेहरों पर मुस्कुराहट बिखेरने के लिए लौटेंगे।